Α4-0092/95

Πρόταση κανονισμού του Συμβουλίου που τροποποιεί τον Κανονισμό ΕΟΚ αριθ. 3928/92 με θέμα τη θέσπιση προτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στη ζώνη διακανονισμού της Οργάνωσης Αλιείας Βορειοδυτικού Ατλαντικού (COM(94)0630 - C4-0106/95 - 94/0306(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Εκτιμώντας ότι το πρότυπο πρόγραμμα παρατηρητών NAFO τέθηκε σε εφαρμογή την 1η Ιανουαρίου 1993, η Επιτροπή πρέπει να υποβάλει στο Συμβούλιο και το Ευρωπαϊκό Κοινοβούλιο, πριν από το τέλος του 1995, λεπτομερή έκθεση για την εφαρμογή του προγράμματος και να αποδείξει ότι συμβάλει καλύτερα στη διατήρηση των ειδών και την αξιοποίηση του χρήματος απ´ ό,τι το υπάρχον πρόγραμμα, προτού υποβάλει οποιαδήποτε πρόταση για την εφαρμογή ενός μονίμου προγράμματος.

(Τροπολογία 2)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη την παγκόσμια κρίση στα αποθέματα ιχθύων και τις διενέξεις μεταξύ αλιευτικών εθνών στον Βορειοδυτικό Ατλαντικό.

(Τροπολογία 3)

Αιτιολογική σκέψη 3γ (νέα)

>Κείμενο μετά την ψηφοφορία στο ΕΚ>

Πιστεύοντας ότι η Ευρωπαϊκή Ένωση πρέπει να τεθεί επικεφαλής στην προστασία σε μια μονιμότερη προοπτική, των αποθεμάτων ιχθύων, τόσο στη ζώνη της Οργάνωσης Αλιείας του Βορειοδυτικού Ατλαντικού (ΝΑFΟ) όσο και παγκοσμίως.

(Τροπολογία 4)

Άρθρο 1α (νέο)

>Κείμενο μετά την ψηφοφορία στο ΕΚ>

Προτού συμφωνήσει για οποιαδήποτε παράταση του προγράμματος στην Επιτροπή Αλιείας της NAFO και προτού υποβάλει νέες προτάσεις όσον αφορά το Πρόγραμμα Διεθνούς Επιθεώρησης και Παρακολούθησης της NAFO, η Επιτροπή υποβάλλει έκθεση στο Συμβούλιο και το Ευρωπαϊκό Κοινοβούλιο για την εφαρμογή και τις επιπτώσεις του προτύπου προγράμματος και αποδεικνύει την καλύτερη συνδρομή του προγράμματος στη διατήρηση των ειδών και την αξιοποίηση του χρήματος απ´ό,τι συμβαίνει με το υπάρχον πρόγραμμα.

(Τροπολογία 5)

Άρθρο 1β (νέο)

>Κείμενο μετά την ψηφοφορία στο ΕΚ>

Η Ευρωπαϊκή Ένωση συμφωνεί με ένα μόνιμο και αυστηρό καθεστώς διατήρησης, καθώς και με μέτρα που έχουν ως στόχο τη μακροχρόνια προστασία των αποθεμάτων ιχθύων στη ζώνη της NAFO.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση Κανονισμού του Συμβουλίου που τροποποιεί τον Κανονισμό (ΕΟΚ) αριθ. 3928/92 με θέμα τη θέσπιση πρωτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στη ζώνη διακανονισμού της Οργάνωσης Αλιείας Βορειοδυτικού Ατλαντικού (COM(94)0630 - C4-0106/95 - 94/0306 (CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(94)0630- 94/0306 (CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΟΚ (C4-0106/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0092/95),

1. Εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα.

2. Καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ένημερώσει σχετικά.

3. Ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποιποιήσεις στην πρόταση της Επιτροπής.

4. Αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.